[------ φι]λανθρωποις ποτ[ι] ταν πολιν μεταπεμπτου δε αυτου γινομενου ες οικον και οντος περι το αποτραχεν εμπεπτωκοτος αμιν καιρου σκληρου και χρειαν πολλαν και αναγκαιαν δια τας φθορας τας των ανθρωπων και τον εμπεπτωκοτα λοιμον επεισαμες αυτον αξιωσαντες παραμειναι και μη καταλιπεν αμε εν τωι αναγκαιοτατω[ι] καιρωι πεισθεντο[ς] δε αυτου και πολ[υ ε]τι μαλλον επιδοντος αυτον κατα ταν τεχναν και σωζοντος τος ενοχλουμενους ος ης δυνατον κατα ταν αυτου επιμελειαν οπως και α αμα πολις ευχαριστος γινηται τοις αγαθοις ανδρασι επαινεσαι αυτον και στεφανωσαι χρυσεωι στεφανωι τω[ι] εκ του νομου αρετας ενεκεν και ευνοιας αν εχων διετελεσ[ε] ες ταν αμαν πολιν ημεν δε αυτον προξενον και ευεργ[ε]ταν και πολιταν α[υ]τον και γενος μετεχοντας παντων ων και οι αλλο[ι] μετεχοντι προξενοι και ευεργεται και πολιται υπαρχεν δε αυτοις και ατελειαν παντων και εσπλουν και εκπλουν και πολεμου και ειρηνας ασυλει και ασπονδει και κατα γαν και κατα θαλασσα[ν] αναγραψαι δε τοδε το ψαφισμα ες το ιερον του ζηνος του ταλλαιου κα[ι] ες το του ασκλαπιου αποστηλαι δ[ε] και ες κασον το ψαφισμα και αξιωσαι κασιους δομεν τοπον εν τω[ι] ιερωι του απολλωνος του τεμενιτα οπως αναγραψαντες εσταλαν λιθιναν θωμες.
Crete, Ctr. — Olous — beg. 2nd c. BC
 beg. 2nd c. BC